потреблението в Съюза се е увеличило с 22 %, поради по-малкото увеличение на действителния обем на продажбите пазарният дял на промишлеността на Съюза е намалял от около 89 % през 2017 г. на 78 % по време на РПРП. Това намаление на пазарния дял е свързано с увеличението на вноса от трети държави, особено от 2018 г. нататък (съображение 80).
 4.5.2.3. Растеж
 (98)
 Редица показатели (производство, производствен капацитет, продажби, заетост) показват положителен растеж на промишлеността на Съюза по време на периода. Този растеж обаче е умерен в сравнение с промяната в потреблението на биодизел по време на същия период. Всъщност по време на референтния период пазарният дял на промишлеността на Съюза е намалял.
 4.5.2.4. Заетост и производителност
 (99)
 През разглеждания период заетостта и производителността са се променяли, както следва:
 Таблица 7
 Заетост и производителност
 2017 г.
 2018 г.
 2019 г.
 Разследван период в рамките на прегледа
 Брой на наетите лица
 2 643
 3 126
 3 527
 3 909
 Индекс
 100
 118
 133
 148
 Производителност (тон/наето лице)
 4 782
 4 211
 3 950
 3 577
 Индекс
 100
 88
 83
 75
 Източник: информация, предоставена от заявителя и от включените в извадката производители от Съюза
 (100)
 По време на разглеждания период заетостта е нараснала от 2 643 на 3 909 наети лица, което представлява увеличение с 48 %.
 (101)
 Тъй като производството е нараснало в по-малка степен (+ 11 %), това се е изразило в спад в производителността (- 25 %).
 4.5.2.5. Размер на дъмпинговия марж и възстановяване от предишен дъмпинг
 (102)
 Както е обяснено в съображение 42, не бе възможно да се определи дъмпингът по време на разследвания период в рамките на прегледа. По тази причина разследването бе съсредоточено върху вероятността за повторно възникване на дъмпинга, ако антидъмпинговите мерки бъдат отменени.
 (103)
 При предишния преглед с оглед изтичане на срока на действие на мерките промишлеността на Съюза показваше признаци на възстановяване от последиците от предишния дъмпинг. По време на разглеждания период при настоящото разследване в рамките на преглед с оглед изтичане на срока на действие на мерките процесът на възстановяване е продължил, както се вижда от наличието на благоприятна тенденция за промишлеността на Съюза по отношение на основните показатели за вредата.
 4.5.3. Микроикономически показатели (19)
 4.5.3.1. Цени и фактори, влияещи върху цените
 (104)
 През разглеждания период среднопретеглените единични продажни цени на включените в извадката производители от Съюза за несвързани клиенти в Съюза са се променяли, както следва:
 Таблица 8
 Продажни цени в Съюза
 2017 г.
 2018 г.
 2019 г.
 Разследван период в рамките на прегледа
 Средна единична продажна цена в Съюза на общия пазар (EUR/тон)
 834
 801
 771
 771
 Индекс
 100
 96
 92
 92
 Средна цена на растителните масла (Индекс)
 100
 86
 81
 86
 Производствени разходи за единица продукция (EUR/тон)
 828
 778
 760
 755
 Индекс
 100
 94
 92
 91
 Източник: включени в извадката дружества, ФАО за индекса на цените на растителното масло
 (105)
 По време на разглеждания период производствените разходи са намалели с 9 % (от 828 EUR/тон на 755 EUR/тон). Това се дължи отчасти на спада в цената на растителните масла,